२०२३ ओडिशा रेल दुर्घटना

भारतीय राज्य ओडिशामा सन् २०२३ जुन २ एक मालबाहक रेल गाडी, १२८४१ कोरमण्डल एक्सप्रेस र १२८९४ एसएमभिटी बेङ्गलोर-हावडा सुपरफास्ट एक्सप्रेस एकआपसमा ठोक्किएर दुर्घटनाग्रस्त भएका थिए। यस घटनामा हालसम्म २८८ जनाको मृत्यु भइसकेको छ भने करिब ९०० जना घाइते भएका छन्। यो दुर्घटना भारतमा अहिलेसम्मकै सबैभन्दा घातक रेल दुर्घटनाहरू मध्येको एक हो।

 दुर्घटना 
बायाँ|अङ्गुठाकार|296x296पिक्सेल|ओडिशा रेल दुर्घटना
सन् २०२३ जुन २ मा स्थानीय समय अनुसार लगभग बेलुकी ७ बजे  भारतको पूर्वी राज्य ओडिशाको बालासोर जिल्लाको बहानगा बजार रेलवे स्टेसन नजिकै हावडा-चेन्नई मुख्य लाइनमा दुईवटा यात्रुवाहक रेलहरू ठोक्किएका थिए। यस घटनामा २८८ जनाको ज्यान गएको थियो भने अन्य ९०० भन्दा बढी यात्रुहरू घाइते भएका थिए। पहिलो रेल पटरीबाट बाहिरिएको अनुमान गरिएको छ र यसका केही डिब्बा पल्टिएर विपरित ट्रयाकमा पुगेको थियो र दोस्रो रेलसँग ठोक्किन पुगेको थियो। दुर्घटनामा एउटा मालगाडी पनि ठोक्किएको थियो।

यात्रुवाहक रेल्वे १२८४१ कोरोमण्डल एक्सप्रेस (शालिमार र एमजिआर चेन्नई सेन्ट्रल बीच) र १२८६४ एसएमभिटी बेङ्गलोर-हावडा एसएफ एक्सप्रेस (एसएमभिटी  बेङ्गलोर-हावडा बीच) एकआपसमा जुधेका थिए।

 प्रतिक्रिया 
भारतीय रेलवे तथा ओडिशा र पश्चिम बङ्गालका सरकारहरूले घटना लगत्तै हेल्पलाइन नम्बरहरू जारी गरेका थिए। ओडिशाका मुख्य सचिव प्रदीप जेनाका अनुसार उद्धारका लागि एनडीआरएफ (National Disaster Reaction Response Force) को ३ इकाइ, ४ ओडीआरएएफ युनिट, १५ भन्दा  धेरै दमकल, १०० डाक्टर, २०० प्रहरी र २०० एम्बुलेन्स परिचालन गरिएको थियो। थप चारवटा एनडीआरएफ टोली दुर्घटनास्थलतर्फ गइरहेको बताइएको छ। स्थानीय बस कम्पनीले घाइते यात्रुलाई ओसारपसारमा सहयोग गरेका छन्। स्थानीय जनताले यात्रुहरूलाई पानी उपलब्ध गराए र सम्भव भएसम्म यात्रीहरूको सामान निकाल्न मद्दत गरे।

 परिणाम 
अङ्गुठाकार| प्रधानमन्त्री नरेन्द्र मोदीले ३ जुन २०२३ मा दुर्घटना स्थलको भ्रमण गरेका थिएँ
रेलवेले मृतकका परिवारलाई ₹ १० लाख, गम्भीर घाइतेहरूलाई ₹ २ लाख र सामान्य घाइतेहरूलाई ₹ ५० हजार क्षतिपूर्ति प्रदान गर्ने घोषणा गरेको छ। साथै, प्रधानमन्त्री राष्ट्रिय राहत कोष ( PMNRF) बाट मृतकका परिवारलाई  ₹ २ लाख र घाइतेहरूलाई ₹ ५० हजार दिइनेछ।

दुर्घटना पछि, ४९ रेल रद्द गरियो र ३८ रेल अर्को रुटमा डाइभर्ट गरियो। जुन ३ मा निर्धारण गरिएको मुम्बई CSMT-मडगाउँ वन्दे भारत एक्सप्रेसको उद्घाटन पनि रद्द गरियो।

यस घटनापछि ओडिशाका मुख्यमन्त्री नवीन पटनायकले एक दिने राजकीय शोकको घोषणा गरेका छन्। 

 प्रतिक्रिया 
अङ्गुठाकार| प्रधानमन्त्री नरेन्द्र मोदीले बालासोरको एक अस्पतालमा दुर्घटनामा परी घाइते भएकाहरूलाई भेटेका छन्।
भारतीय प्रधानमन्त्री नरेन्द्र मोदीले घटनाप्रति दुःख व्यक्त गर्दै पीडित परिवारप्रति समवेदना व्यक्त गरेका छन्। केन्द्रीय गृहमन्त्री अमित शाहले घटनालाई "अत्यधिक विचलित" भएको बताए।

ओडिशा र पश्चिम बङ्गाल राज्यका मुख्यमन्त्रीहरूले घटनाप्रति गहिरो चिन्ता व्यक्त गरेका छन्।

सन्दर्भ सामग्रीहरू

श्रेणी:भारतमा रेल दुर्घटनाहरू